Tarkoitus on sijoittaa valtionväyläomaisuus uuteen yhtiöön ja varmistaa investoinnit liikenneverkon kehittämiseen.

Bernerin mukaan yhtiö rahoittaisi toimintansa pääasiassa käyttöön perustuvilla asiakasmaksuilla, joilla yritys rahoittaisi väylien ylläpidon ja infrastruktuuri-investoinnit. Samalla luovuttaisiin osasta liikenteen nykyisistä veroista ja maksuista.

Berner korostaa, että asiakasmaksujärjestelmää suunniteltaessa pidetään erityistä huolta tietosuojasta ja -turvasta. Tässä vaiheessa on kuitenkin epäselvää, kuinka väyläyhtiö asiakasmaksut keräisi.

Berner korostaa, että väylien yhtiöittämisessä ei ole kyse yksityistämisestä, eikä myöskään Liikenneviraston yhtiöittämisestä. Väylien yhtiöittäminen ei liity junaliikenteeseen tai VR:n omistajaohjaukseen.